rejauldu/bengali-wikipedia huggingface dataset:
আমির ইলাহি (; ; জন্ম: ১ সেপ্টেম্বর, ১৯০৮ - মৃত্যু: ২৮ ডিসেম্বর, ১৯৮০) তৎকালীন ব্রিটিশ ভারতের (অধুনা - পাকিস্তান) পাঞ্জাবের লাহোরে জন্মগ্রহণকারী আন্তর্জাতিক ক্রিকেটার ছিলেন। ভারত ও পাকিস্তান - উভয় দলের পক্ষে টেস্ট খেলেছেন তিনি। চৌদ্দজন টেস্ট ক্রিকেটারের অন্যতম একাধিক দলের পক্ষে টেস্ট ক্রিকেট খেলার সুযোগ পেয়েছেন।  দলে তিনি মূলতঃ ডানহাতে লেগ ব্রেক বোলিংয়ে পারদর্শী ছিলেন। এছাড়াও, ডানহাতে নিচেরসারিতে ব্যাটিং করতেন।   খেলোয়াড়ী জীবন  ঘরোয়া প্রথম-শ্রেণীর ক্রিকেটে উত্তর ভারত দলের পক্ষে খেলতেন। ১৯৩৭-৩৮ মৌসুমে দক্ষিণ পাঞ্জাব দলের বিপক্ষে ব্যক্তিগত সেরা বোলিং পরিসংখ্যান ৮/৯৪ দাঁড় করান।  ১২ ডিসেম্বর, ১৯৪৭ তারিখে ভারতের সদস্যরূপে অস্ট্রেলিয়ার বিপক্ষে টেস্ট অভিষেক ঘটে আমির ইলাহি’র। এটিই ভারতের পক্ষে তার একমাত্র টেস্টে অংশগ্রহণ ছিল। ১৯৫২-৫৩ মৌসুমে পাকিস্তান টেস্ট খেলার মর্যাদা লাভের পর পাকিস্তানের পক্ষে ৫ টেস্টে অংশগ্রহণ করেছেন। ভারত বিভাজনের পর পাকিস্তানের প্রতিনিধিত্ব করেন তিনি। তিনজনের একজন হিসেবে ভারত ও পাকিস্তান - উভয় দেশের পক্ষে টেস্ট ক্রিকেটে অংশ নিয়েছেন। অন্য দু’জন হচ্ছেন আবদুল হাফিজ কারদার ও গুল মোহাম্মদ।  মূলতঃ লেগ ব্রেক বোলার হিসেবে অংশগ্রহণ করলেও মাঝারিমানের সফলতা পেয়েছেন। এছাড়াও, পাকিস্তানি ক্রিকেটারদের মধ্যে প্রথম খেলোয়াড় হিসেবে টেস্টে অংশগ্রহণের মর্যাদা লাভ করেছেন তিনি।   দেহাবসান  ২৮ ডিসেম্বর, ১৯৮০ তারিখে ৭২ বছর বয়সে সিন্ধু প্রদেশের করাচীতে আমির ইলাহি’র দেহাবসান ঘটে।   তথ্যসূত্র    আরও দেখুন   আবদুল হাফিজ কারদার  ইফতিখার আলি খান পতৌদি  ১৯৫২-৫৩ পাকিস্তান ক্রিকেট দলের ভারত সফর  দু’টি আন্তর্জাতিক দলে অংশগ্রহণকারী ক্রিকেটারদের তালিকা   বহিঃসংযোগ        বিষয়শ্রেণী:১৯০৮-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:উত্তর ভারতের ক্রিকেটার বিষয়শ্রেণী:একাধিক আন্তর্জাতিক দলে অংশগ্রহণকারী ক্রিকেটার বিষয়শ্রেণী:দক্ষিণ পাঞ্জাবের ক্রিকেটার বিষয়শ্রেণী:পাতিয়ালার ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পশ্চিম অঞ্চলের ক্রিকেটার বিষয়শ্রেণী:বরোদার ক্রিকেটার বিষয়শ্রেণী:বাহাওয়ালপুরের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:মুসলিমের ক্রিকেটার বিষয়শ্রেণী:রাজস্থানের ক্রিকেটার বিষয়শ্রেণী:লাহোর থেকে আগত ক্রিকেটার বিষয়শ্রেণী:পাকিস্তানে ভারতীয় অভিবাসী
শিল্পা শুক্লা একজন ভারতীয় চলচ্চিত্র এবং থিয়েটার অভিনেত্রী। তিনি ২০০৭ সালের ক্রীড়াভিত্তিক চলচ্চিত্র চাক দে ইন্ডিয়া এবং ২০১৩ সালের চলচ্চিত্র বিএ পাস এর জন্য সুপরিচিত, যার সুবাদে তিনি শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার জিতে নেন। তিনি আমলাতন্ত্রবাদী, রাজনৈতিক নেতৃত্ব এবং বিশিষ্ট পণ্ডিতদের পরিবারে জন্মগ্রহণ করেন। তার ভাই তেনজিন প্রিয়দর্শী একজন বৌদ্ধ সন্ন্যাসী এবং তার বোন একজন অ্যাটর্নি।  চলচ্চিত্রের তালিকা নির্বাচিত চলচ্চিত্রসমূহ  বছরচলচ্চিত্রভূমিকামন্তব্য২০০৩খামম পানিজুবেদাফরাসি-জার্মান যৌথ নির্মান২০০৫হাজারো খোয়াইশ এইসিমালা২০০৭চাক দে! ইন্ডিয়াবিন্দিয়া নায়েকমনোনীত: শ্রেষ্ঠ সহকারী অভিনেত্রী বিভাগে ফিল্মফেয়ার পুরস্কার  স্বল্পদৈর্ঘ্য চলচ্চিত্র   বুলেট (স্বল্পদৈর্ঘ্য চলচ্চিত্র)   টেলিভিশন  সাবধান ইন্ডিয়া (মিনি সিরিজ) - উপস্থাপিকা  রাজুবে (মিনি সিরিজ)  তথ্যসূত্র  বহিঃসংযোগ  শিল্পা শুক্লার অফিসিয়াল ব্লক      বিষয়শ্রেণী:জীবিত ব্যক্তি বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় মঞ্চ অভিনেত্রী বিষয়শ্রেণী:১৯৮২-এ জন্ম বিষয়শ্রেণী:বিহারের অভিনেত্রী
মুহাম্মদ সাহুল ভাগলপুরী (মৃত্যু ১৯৪৮) ছিলেন একজন ভারতীয় মুসলিম পণ্ডিত ও বিচারক। যিনি দারুল উলুম দেওবন্দের পঞ্চম গ্র্যান্ড মুফতি হিসেবে দায়িত্ব পালন করেন।এছাড়াও তিনি সিলেট সরকারি আলিয়া মাদ্রাসার শায়খুল হাদীস ছিলেন।https://www.alkawsar.com/bn/article/2790/   নাম ও বংশ পরিচয়  তার নাম মুহাম্মদ সাহুল। তার নাসাব (বংশধারা) হচ্ছে: মুহাম্মদ সাহুল ইবনে আফজাল হুসাইন ইবনে আমির হাসান ইবনে রাজি উদ্দিন ইবনে শাহ কামাল ইবনে মুজাম্মিল ইবনে আফকাহুদ্দিন ইবনে আব্দুস সালাম ইবনে ফয়জুল্লাহ ইবনে উসমান ইবনে মুহাম্মদ রাজি ইবনে নাজিবুদ্দিন ইবনে জিয়াউদ্দিন ইবনে আহমদ ইকরাম ইবনে মুহাম্মদ ইবনে তাইয়েব ইবনে তাহির ইবনে মাসুদ ইবনে আবু সাঈদ আবান ইবনে উসমান।  তাঁর ১১তম পূর্বপুরুষ শায়েখ আফকাহুদ্দীন ১০৫৭ হিজরীতে বাগদাদ থেকে ভারতে এসে বিহারে বসবাস শুরু করেন। তাঁর প্রপিতামহ সম্রাট আওরঙ্গজেবের প্রিয়পাত্র বিজ্ঞ আলেম ও কৃতী সিপাহসালার ছিলেন। তিনি বিখ্যাত ‘ফতোয়া আলমগীরী’র অন্যতম  প্রণেতা ও স্বাক্ষরকারী ছিলেন।   শিক্ষা ও কর্মজীবন  তিনি ভাগলপুরের পুরেনির বাসিন্দা। তিনি বাড়িতে প্রাথমিক শিক্ষা অর্জন করেন এবং তারপর আশরাফ আলমের নিকট পড়াশোনা করেন। তিনি মাদ্রাসা জামিউল উলুম কানপুরে চলে যান। সেখানে তিনি আশরাফ আলী থানভি এবং মুহাম্মদ ইসহাক বুর্দভানির নিকট পড়াশোনা করেন। এরপর তিনি মুহাম্মদ ফারুক চিরাকোটির নিকট মাদ্রাসা ফয়জ-ই-আম-এ অধ্যয়ন করেন।  তিনি হায়দ্রাবাদ যান যেখানে তিনি লুৎফুল্লাহ আলিগড়ী এবং আব্দুল ওয়াহাব বিহারি নিকট যুক্তি, দর্শন, জ্যোতির্বিজ্ঞান, সাহিত্য এবং ফিকহ অধ্যয়ন করেন। হায়দ্রাবাদ থেকে তিনি দিল্লি চলে আসেন এবং নাজির হোসেনের বক্তৃতায় অংশগ্রহণ করেন, এবং তারপর দারুল উলুম দেওবন্দে যোগ দেন। সেখানে তিনি মাহমুদ হাসান দেওবন্দীর নিকট হাদিস অধ্যয়ন করেন এবং সেখান থেকে স্নাতক হন।  তিনি স্নাতক হওয়ার পর দারুল উলুম দেওবন্দে শিক্ষক হিসেবে নিযুক্ত হন। তিনি প্রায় সাত-আট বছর শিক্ষকতা করেন। এরপর তিনি মাদ্রাসায়ে আজিজিয়া, কলকাতা আলিয়া মাদ্রাসা ও মাদ্রাসা-ই-আলিয়া, সিলেট হাদিস ও প্রধান শিক্ষকের  হিসেবে দায়িত্ব পালন করেন। ১৯২০ সালে তিনি পাটনার মাদ্রাসা আলিয়া শামসুল হুদার প্রিন্সিপাল হিসেবে নিযুক্ত হন।  মুহাম্মদ শফি উসমানীর স্থলাভিষিক্ত হয়ে তিনি ১৩৫৫ হিজরী থেকে ১৩৫৭ হিজরী পর্যন্ত দারুল উলুম দেওবন্দের পঞ্চম প্রধান মুফতি হিসেবে দায়িত্ব পালন করেন এবং ১৫,১৮৫ টি ফতোয়া জারি করেন। তিনি ১৯৪৮ সালে (২৭ রজব ১৩৬৭ হিজরীতে) মারা যান এবং পুরেনিতে সমাহিত করা হয়। তাসাউফ চর্চা ১৩২৩ হিজরীর শাওয়াল মাসে হযরত মাওলানা রশীদ আহমদ গঙ্গুহীর নিকট থেকে খেলাফত লাভ করেন। কিন্তু তিনি নিজে তা গোপন রাখেন। পরবর্তীতে হযরত শায়খুল হিন্দের খলীফারূপে যখন তাঁর নাম প্রকাশিত হয়, তখন জানা যায় যে, ইতিপূর্বেই তিনি গঙ্গুহী রাহ.-এর খিলাফত লাভ করেছিলেন।https://www.alkawsar.com/bn/article/2790/   রচনা  উত্তর নাজিমাবাদের দারুল সুহুলে তার মাহমূদুল ফাতাওয়া প্রকাশিত হয়, যা ফাতাওয়ায়ে সুহুলিয়া নামে অধিক পরিচিত। তিনি ফাতাওয়ার পুরনো প্রতিলিপিটি তার নাতি মুহাম্মদ সাদুল্লাহ উসমানী কর্তৃক প্রতিষ্ঠিত জামিয়া উলুমুল ইসলামিয়ার শিক্ষক মুহিবুল্লাহকে প্রদান করেন। মুহিবুল্লাহ এই বিষয়ে কাজ করেন এবং ফাতাওয়া রচনা ও প্রকাশ করেন।  আরও দেখুন   দেওবন্দি ব্যক্তিত্বের তালিকা   তথ্যসূত্র    বহিঃসংযোগ     বিষয়শ্রেণী:দেওবন্দি ব্যক্তি বিষয়শ্রেণী:দারুল উলুম দেওবন্দের প্রধান মুফতি বিষয়শ্রেণী:মাহমুদ হাসান দেওবন্দির ছাত্র বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:সিলেট সরকারি আলিয়া মাদ্রাসার শিক্ষক বিষয়শ্রেণী:ভাগলপুরের ব্যক্তি বিষয়শ্রেণী:১৯৪৮-এ মৃত্যু বিষয়শ্রেণী:মাদ্রাসা-ই আলিয়া, কলকাতার শিক্ষক
অর্জুন রথ হল ভারতের তামিলনাড়ু রাজ্যের কাঞ্চীপুরম জেলায় বঙ্গোপসাগরের তীরে করোমণ্ডল উপকূলে মহাবলীপুরমে অবস্থিত একটি পল্লব স্থাপত্যের নিদর্শন। এটি খ্রিস্টীয় সপ্তম শতাব্দীতে নির্মিত হয়েছিল। এটি আদি দ্রাবিড় স্থাপত্যের নিদর্শন। এটি একটি একশিলা ভারতীয় পাথরখোদাই স্থাপত্য। পল্লব রাজা প্রথম মহেন্দ্রবর্মণ ও তার পুত্র প্রথম নরসিংহবর্মণ (৬৩০-৬৮০ খ্রিষ্টাব্দ) এই স্থাপত্যের নির্মাতা। এটি পঞ্চরথ স্মারকস্থলের অন্যতম স্মারক। অণুমান করা হয় যে, এটি ধর্মরাজা রথের আগেই নির্মিত হয়েছিল এবং ধর্মরাজা ও ভীম রথের মতো এটিও আগে তৈরি একটি কাঠের রেপ্লিকার প্রতিকৃতি। অর্জুন রথ সহ মহাবলীপুরমের স্মারক স্থাপত্যগুলিকে ১৯৮৪ সালে ইউনেস্কো "মহাবলীপুরম স্মারকস্থল" ("গ্রুপ অফ মনুমেন্টস অ্যাট মহাবলীপুরম") নামে বিশ্ব ঐতিহ্যবাহী স্থানের মর্যাদা দেয়।  ভূগোল  কাঞ্চীপুরম জেলায় বঙ্গোপসাগরের করোমণ্ডল উপকূলে মহাবলীপুরমে (আগেকার নাম মামল্লপুরম) অর্জুন রথ স্থাপত্যটি অবস্থিত। এটি তামিলনাড়ুর রাজধানী চেন্নাই (আগেকার নাম মাদ্রাজ) থেকে প্রায়  দূরে অবস্থিত। চেঙ্গলপট্টু থেকে এর দূরত্ব প্রায় ।   ইতিহাস   এই রথ বা অন্য চারটি রথের বৈশিষ্ট্যগুলি প্রাচীন ভারতের কোনো স্থাপত্যের মধ্যেই দেখা যায় না। তবে, এই পাঁচটি রথ ছিল ভারতীয় মন্দির স্থাপত্যধারার মডেল। পঞ্চরথের অন্য পাঁচটি রথের মতো এটিও একটি কাঠের মডেলের আদলে নির্মিত হয়েছিল। এটি একটি একশিলা মন্দির হিসেবে পরিচিত। তবে এটিকে প্রথাগতভাবে মন্দির বলা যলে না। কারণ, এই স্থাপনাটি অসম্পূর্ণ। মন্দিরের চূড়ার কাছে একটি অখোদিত অংশ দেখা যায়। তাছাড়া এই রথগুলি হিন্দু শাস্ত্রসম্মত পদ্ধতিতে মন্দির হিসেবে প্রতিষ্ঠিত হয়নি। ৬৬৮ খ্রিষ্টাব্দে রাজা নরসিংহবর্মণের মৃত্যু হলে মন্দিরগুলি অসম্পূর্ণ অবস্থায় পরিত্যক্ত হয়।   স্থাপত্য  পঞ্চরথ স্থাপত্যগুলি উত্তর-দক্ষিণে একটি সাধারণ পীঠের উপর গড়ে তোলা হয়েছিল। এই পীঠটি সামান্য ঢালু। ভারতীয় স্থাপত্যে এই ধরনের নির্মাণের কোনো নিদর্শন এর পূর্ববর্তী যুগে দেখা যায়নি। এগুলি সম্ভবত "অণু-মন্দির" (অর্থাৎ, বড়ো মন্দিরের মডেল) হিসেবে গড়ে উঠেছিল। এগুলি একশিলা মন্দির হলেও সাধারণ মন্দিরের আকারেই পাথর খোদাই করে নির্মিত হয়েছিল। তাই এগুলিকে "আধা-একশিলা মন্দির" বলা হয়। বাম|থাম্ব|অর্জুন রথের বাইরের দেওয়ালের খোদাইচিত্র।   নকশা  এই রথটির নকশা সরল প্রকৃতির। এটি একটি ছোটো প্রাসাদের আকৃতিবিশিষ্ট। এটি একটি সরু আকারের পাথরের উপর খোদাইকাজের মাধ্যমে নির্মিত। রথটি সৈকতে বালির উপর স্থাপিত। উত্তর অংশ কিছুটা উঁচু ও দক্ষিণ অংশ অপেক্ষাকৃত নিচু। নকশা বর্গাকার ধর্মরাজা রথের অনুরূপ। অর্জুন রথ পশ্চিমমুখী এবং দৈর্ঘ্যে  ও উচ্চতায় । এই রথটি পাশের দ্রৌপদী রথের সঙ্গে একই উপপীঠে অবস্থিত।   চিত্রকক্ষ    পাদটীকা   বিষয়শ্রেণী:কাঞ্চীপুরমের হিন্দু মন্দির বিষয়শ্রেণী:তামিলনাড়ুর বিশ্ব ঐতিহ্যবাহী স্থান বিষয়শ্রেণী:ভারতের বিশ্ব ঐতিহ্যবাহী স্থান বিষয়শ্রেণী:তামিল স্থাপত্য
উৎসর্গ হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ।বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান।  এটি ১৯১৪ সালে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত একটি উল্লেখযোগ্য সৃষ্টি। রবীন্দ্রনাথ গীতাঞ্জলির ইংরেজি অনুবাদ সং অফারিংসে উৎসর্গ থেকে একটি কবিতা অন্তর্ভুক্ত করেছেন।   তথ্যসূত্র    বহিঃসংযোগ    rabindra-rachanabali.nltr.org  বিষয়শ্রেণী:১৯১৪-এর বই বিষয়শ্রেণী:রবীন্দ্রনাথ ঠাকুরের কাব্যগ্রন্থ
কুশিয়ারা নদী বাংলাদেশ-ভারতের একটি আন্তঃসীমান্ত নদী। বাংলাদেশ পানি উন্নয়ন বোর্ড বা "পাউবো" কর্তৃক কুশিয়ারা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৭।   প্রবাহ  কুশিয়ারা নদীর উৎস হচ্ছে বরাক বা বরবক্র নদী। বরাক নদীর উৎপত্তি স্থল মণিপুরের উত্তরে আঙ্গামীনাগা পাহাড়। উক্ত পাহাড় হতে বরাক নদী উৎপন্ন হয়ে মণিপুর হয়ে কাছাড় জেলা ভেদ করে বদরপুর দিয়ে সিলেটে প্রবেশ করেছে। সিলেটের সীমান্তস্থিত অমলসিদ স্থান থেকে দুই শাখায় দুই ভিন্ন নামে প্রবাহিত হচ্ছে। যার একটি হচ্ছে বাংলাদেশের ঐতিহাসিক নদী সুরমা অপরটির নাম কুশিয়ারা। কুশিয়ারা নদীর দৈর্ঘ্য ১২০ মাইল। এটি উৎপত্তিস্থল থেকে দহ্মিণ দিগে পশ্চিমাভিমুখে সিলেট কাছাড় সীমান্ত হয়ে বহে মেঘনা নদীর উৎস স্থলে পতিত হয়েছে।শ্রীহট্টের ইতিবৃত্ত পূর্বাংশ, দ্বিতীয় ভাগ, প্রথম খণ্ড,দ্বিতীয় অধ্যায়, অচ্যুতচরণ চৌধুরী তত্ত্বনিধি; প্রকাশক: মোস্তফা সেলিম; উৎস প্রকাশন, ২০০৪।সিলেট বিভাগের ইতিবৃত্ত: সিলেট বিভাগের ঐতিহাসিক নদী নিবন্ধ, মোহাম্মদ মুমিনুল হক, প্রকাশক- শেখ ফারুক আহমদ,প্রকাশকাল: সেপ্টেম্বর ২০০১; পৃষ্ঠা ১১৭।   গতিপথ  প্রাচীন কালের স্বাধীন রাজ্য মণিপুরের আঙ্গামীনাগা পাহাড়ের ৩০০ কিলোমিটার উঁচু স্থান থেকে বরাক নদীর উত্পত্তি। উৎপত্তিস্থান হতে ৪৯১ কিলোমিটার অতিক্রম করে সিলেটের সীমান্তে এসে বরাক নদী দুই শাখায় সুরমা ও কুশিয়ারা নামে ৩০০ কিলোমিটার প্রবাহিত হয়ে মেঘনা নদী গঠন করে। উল্লেখিত নদী দুটো সিলেট বিভাগের বেষ্টনী হিসেবে বিবেচ্য। সিলেটের সীমান্ত হতে উত্তরে প্রবাহিত স্রোতধারাকে সুরমা নদী এবং দক্ষিণে প্রবাহিত স্রোতধারাকে কুশিয়ারা নামে অবহিত করা হয়। বরাক হতে কুশিয়ারার বিভক্তির স্থান হতে বদরপুর হয়ে অমলসিদ নামক স্থানে এসেছে। অমলসিদ হতে বাহাদুরপুরের নিকট দিয়ে কুশিয়ারা নদী নবীগঞ্জের ভেতর প্রবেশ করে দিরাই হয়ে আজমিরীগঞ্জে বহে দিলালপুরের নিকটে মেঘনা নদীর সৃষ্টি করে। কুশিয়ারা নদীর আবার ছোট ছোট বিভিন্ন শাখায় সিলেটের বিভিন্ন অঞ্চলে প্রবাহিত আছে। যা কোথায় কোথায় বিবিয়ানা, ধলেশ্বরী খোয়াই ও কালনী নামে অবহিত হচ্ছে।   আরও দেখুন   কুশিয়ারা পানিবণ্টন চুক্তি  বাংলাদেশের নদীর তালিকা  পশ্চিমবঙ্গের নদনদীর তালিকা  বাংলাদেশের বড় নদীসমূহ   তথ্যসূত্র   বিষয়শ্রেণী:সিলেট জেলার নদী বিষয়শ্রেণী:বাংলাদেশের নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:আসামের নদী বিষয়শ্রেণী:বঙ্গোপসাগর বিষয়শ্রেণী:সিলেট জেলা বিষয়শ্রেণী:ফেঞ্চুগঞ্জ উপজেলা বিষয়শ্রেণী:সিলেট বিভাগের নদী
আইইইই ৮০২.১১ হল মিডিয়া অ্যাকসেস নিয়ন্ত্রের সমষ্টি এবং বাস্তব স্তরের সুনির্দিষ্টকরণ তার বিহিন লোকাল এরিয়া নেটওয়ার্ক যা ২.৪, ৩.৬, ৫ এবং ৬০ গিগাহার্টজ ফ্রিকোয়েন্সি ব্যান্ডে কম্পিউটার যোগাযোগ স্থাপন করে। এগুলো তৈরি এবং রক্ষনাবেক্ষন করা হয় আইইইই ল্যান/ম্যান মান কমিটি (আইইইই ৮০২)। মানের ভিত্তিমূলক সংস্করণ ছাড়া হয়েছিল ১৯৯৭ সালে এবং পরবর্তীকালে প্রস্তাবিত সংশোধন লাভ করে। মান এবং সংশোধনী তার বিহিন নেটওয়ার্কের পণ্যে ভিত্তি স্থাপন করে ওয়াই-ফাই ব্যান্ডের মাধ্যমে। প্রতিটি প্রস্তাবিত সংশোধনী প্রাতিষ্ঠানিকভাবে বাতিল হয়ে যায় যখন নতুন সংস্করণের মান আসে। ব্যবসায়ের জগৎে প্রতিটি সংশোধন বাজারজাত করা হয় কারণ জেনেশুনে পণ্যের সক্ষমতা উল্ল্যেখ করে। ফলে, বাজারে প্রতিটি সংশোধন সংস্করণই মান হয়ে যায়।  থাম্ব|ডান|200px| লিংকসিস ডব্লিউআরটি৫৪জি এতে আছে রাউটার ৮০২.১১ বি/জি রেডিওয়ের সাথে এবং দুটি এ্যান্টেনা   আরো দেখুন   ব্লুটুথ  তারবিহিন ডাটা মানের তুলনা  ওয়াই-ফাই মৈত্রী  ওয়াই-ফাই অপারেটিং সিস্টেম সমর্থন   তথ্যসূত্র             বহিঃসংযোগ    IEEE 802.11 working group  Official timelines of 802.11 standards from IEEE  List of all Wi-Fi Chipset Vendors – Including historical timeline of mergers and acquisitions    বিষয়শ্রেণী:১৯৯৭ সূচনা বিষয়শ্রেণী:তারবিহিন নেটওয়ার্কিং মান বিষয়শ্রেণী:লোকাল এরিয়া নেটওয়ার্ক
অমল দত্ত (জন্ম: ১২ আগস্ট ১৯৩৩, কলকাতা) ভারতের পশ্চিমবঙ্গ রাজ্যের ডায়মন্ড হারবার (লোকসভা কেন্দ্র) থেকে ৭তম লোকসভার সদস্য ছিলেন।  তিনি একই নির্বাচনী এলাকা থেকে অষ্টম, নবম এবং দশম লোকসভায় নির্বাচিত হয়েছিলেন।   ২০ অক্টোবর ২০১৭এ কলকাতায় তাঁর মৃত্যু হয়।    তথ্যসূত্র   বিষয়শ্রেণী:১৯৩৩-এ জন্ম বিষয়শ্রেণী:২০১৭-এ মৃত্যু বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:সপ্তম লোকসভার সদস্য বিষয়শ্রেণী:অষ্টম লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:কলকাতার রাজনীতিবিদ বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ
thumb|৬৬ পদাতিক ডিভিশন এর পতাকা ৬৬ পদাতিক ডিভিশন হচ্ছে বাংলাদেশ সেনাবাহিনীর একটি দল। রংপুর বিভাগের একমাত্র পদাতিক ডিভিশন। এর প্রধান কার্যালয় রংপুর জেলার রংপুর সেনানিবাসে অবস্থিত।  বর্তমান জিওসি ৬৬ পদাতিক ডিভিশনের বর্তমান জিওসি ও এরিয়া কমান্ডার বিএ-৪৫২৯ মেজর জেনারেল  মোহাম্মদ কামরুল হাসান, এসজিপি, এনডিসি, এসডিএমসি, পিএসসি।  আরও দেখুন  বাংলাদেশ সেনাবাহিনীর পদাতিক ডিভিশনের তালিকা   তথ্যসূত্র   বিষয়শ্রেণী:বাংলাদেশ সেনাবাহিনীর পদাতিক ডিভিশন
জাবিল স্টেডিয়াম বহুবিধ ক্ষেত্রে ব্যবহারকৃত একটি খেলার মাঠ; যেটি সযুক্ত আরব আমিরাতের দুবাই-এর জাবিল শহরে অবস্থিত। বর্তমানে এটি প্রধানত ফুটবল খেলার উদ্দেশ্যে ব্যবহৃৎ হচ্ছে। এই স্টেডিয়ামটির ধারণ ক্ষমতা ১৮,০০০ জন এবং এটি ১৯৭৪ সালে তৈরী কর হয় ও ১৯৭৫ সালে এর উদ্বোধন করা হয়।  জাবিল স্টেডিয়ামটি সংযুক্ত আরব আমিরাত ফুটবল লীগের দল আল ওয়াসল এফ সি-এর নিজেস্ব মাঠ হিসেবে বিবেচিত হয়।   তথ্যসূত্র    বহিঃসংযোগ   Stadiums in the United Arab Emirates  Zabeel Stadium  বিষয়শ্রেণী:সংযুক্ত আরব আমিরাতের ফুটবল মাঠ বিষয়শ্রেণী:দুবাইয়ের খেলার মাঠ বিষয়শ্রেণী:আল ওয়াসল ক্লাব
জেনিস "জ্যান" মেলবোর্ন মেরিল (জন্ম ১৮ই জুন, ১৯৫৬) হলেন একজন অবসরপ্রাপ্ত আমেরিকান রানার।  দৌড়ের জীবন তিনি ১৯৭০-এর দশকের মাঝামাঝি সময়ে প্রভাবশালী একজন দীর্ঘ দূরত্বের দৌড়বিদ ছিলেন, তিনি ছিলেন একজন উল্লেখযোগ্য সামনের সারির দৌড়বিদ। তাঁর বুকে বড় "এম" () লেখা সহ তাঁর পরিধেয়টি দেখা গেলেই সাধারণত ঘরোয়া প্রতিযোগিতাগুলিতে একটি অপ্রতিরোধ্য নেতৃত্বের আভাস পাওয়া যেত। স্ব-প্রচারের ক্ষেত্রে বা মিডিয়ার সাথে আচরণের ক্ষেত্রে তাঁকে কোনভাবেই পাওয়া যেতনা, এই সব ক্ষেত্রে তিনি প্রায়শই নিজে পিছিয়ে গিয়ে নিজের কোচ নর্ম হিগিন্সকে এগিয়ে দিতেন। বিভিন্ন সময়ে তিনি ১,৫০০ মিটারে আমেরিকান রেকর্ড করেছিলেন। তার মধ্যে আছে মন্ট্রিলে ১৯৭৬ গ্রীষ্মকালীন অলিম্পিকে ১৯৭৬ সালের ২৯শে জুলাইতে করা ৪:০২.৬১ সময়ের রেকর্ড। এছাড়াও তিনি ৩,০০০ মিটার এবং ৫,০০০ মিটারে রেকর্ড করেছেন। তিনি অন্যান্য রেকর্ডের সুযোগগুলি হারিয়েছেন কারণ তিনি মার্কিন যুক্তরাষ্ট্রে কেবলমাত্র পুরুষদের বিরুদ্ধে দৌড়োনোর সুযোগ পেলেই নিজের সময়কে উন্নত করতে পারতেন।  তিনি ২ বার আউটডোরে ১৫০০ মিটার,USA Outdoor Track & Field Champions: Women's 1,500 m  ৩০০০ মিটার ৪ বার,USA Outdoor Track & Field Champions: Women's 3,000 m  ইনডোর মাইলে ২ বার,USA Indoor Track & Field Champions: Women's 1,500 m  ২ বার ইনডোর ২ মাইলেUSA Indoor Track & Field Champions: Women's 3,000 m  এবং ক্রস কান্ট্রিতে ২ বার মার্কিন শিরোপা জিতেছেন।USA Track & Field – Women. Usatf.org. Retrieved on 2017-09-18. প্রতিযোগিতা থেকে অবসর নেওয়ার পর তিনি উচ্চ বিদ্যালয় এবং কলেজ ট্র্যাক প্রশিক্ষক হয়েছিলেন।   অর্জন  বছর টুর্নামেন্ট ভেন্যু ফলাফল অতিরিক্ত প্রতিনিধিত্ব ১৯৭৬ অলিম্পিক গেমস মন্ট্রিল, কানাডা ৮ম ১৫০০ মি ১৯৭০ বিশ্ব ক্রস কান্ট্রি চ্যাম্পিয়নশিপ গ্লাসগো, স্কটল্যান্ড ৭ম দীর্ঘ দূরত্ব দৌড়বিদ ২য় দীর্ঘ দূরত্ব দল ১৯৭৯ বিশ্ব ক্রস কান্ট্রি চ্যাম্পিয়নশিপ লিমেরিক, আয়ারল্যান্ড ৭ম দীর্ঘ দূরত্ব দৌড়বিদ ১ম দীর্ঘ দূরত্ব দল ১৯৮০ বিশ্ব ক্রস কান্ট্রি চ্যাম্পিয়নশিপ প্যারিস, ফ্রান্স ৫ম দীর্ঘ দূরত্ব দৌড়বিদ ৩য় দীর্ঘ দূরত্ব দল ১৯৮১ বিশ্ব ক্রস কান্ট্রি চ্যাম্পিয়নশিপ মাদ্রিদ, স্পেন ২য় দীর্ঘ দূরত্ব দৌড়বিদ ২য় দীর্ঘ দূরত্ব দল ১৯৮৩ বিশ্ব ক্রস কান্ট্রি চ্যাম্পিয়নশিপ গেটসহেড, ইংল্যান্ড ১৩তম দীর্ঘ দূরত্ব দৌড়বিদ ১ম দীর্ঘ দূরত্ব দল   তথ্যসূত্র   বিষয়শ্রেণী:২০শ শতাব্দীর মার্কিন নারী বিষয়শ্রেণী:মার্কিন যুক্তরাষ্ট্রের অলিম্পিক ট্র্যাক অ্যান্ড ফিল্ড মল্লক্রীড়াবিদ বিষয়শ্রেণী:১৯৭৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম বিষয়শ্রেণী:২০শ শতাব্দীর মার্কিন নারী ক্রীড়াবিদ
১৭তম সার্ক শীর্ষ সম্মেলন ১০ নভেম্বর ২০১১ সালে মালদ্বীপের দক্ষিণ প্রদেশে আদু শহরের হিথাদ্ধতে অনুষ্ঠিত হয়েছিল। এই শীর্ষ সম্মেলনের উদ্দেশ্য ছিল "সেতু নির্মাণ"। সম্মেলনের সভাপতি ছিলেন মালদ্বীপের রাষ্ট্রপতি মোহামেদ নাশিদ। এই শীর্ষ সম্মেলনটি মালদ্বীপের আদু শহরের হিথাদ্ধতে অবস্থিত নিরক্ষীয় সম্মেলন কেন্দ্রে অনুষ্ঠিত হয়ে ছিল। thumb|সম্মেলন কেন্দ্র  অংশগ্রহণকারী  তথ্যসূত্র  বিষয়শ্রেণী:২০১১-এর সম্মেলন বিষয়শ্রেণী:সার্ক শীর্ষ সম্মেলন
কাজী রোজী (১ জানুয়ারি ১৯৪৯ - ২০ ফেব্রুয়ারি ২০২২) একজন বাংলাদেশী কবি ও রাজনীতিবিদ যিনি দশম জাতীয় সংসদে সংরক্ষিত নারী (আসন-৪৩) আসনের সংসদ সদস্য ছিলেন। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। তিনি কবিতায় বিশেষ অবদানের জন্য ২০১৮ সালে বাংলা একাডেমি সাহিত্য পুরস্কার  ও ২০২১ সালের বাংলাদেশের দ্বিতীয় সর্বোচ্চ বেসামরিক সম্মাননা একুশে পদক লাভ করেন।   প্রারম্ভিক জীবন  কাজী রোজী ১৯৪৯ সালের ১ জানুয়ারি তৎকালীন পূর্ব পাকিস্তানের সাতক্ষীরায় জন্মগ্রহণ করেন। তার পিতার নাম কাজী শহীদুল ইসলাম। শিক্ষাজীবনে ঢাকা বিশ্ববিদ্যালয় থেকে বাংলা সাহিত্যে তিনি স্নাতক ও স্নাতকোত্তর ডিগ্রি অর্জন করেন। কর্মজীবনে সরকারি চাকুরীতে যোগদান করেন এবং ২০০৭ সালে তথ্য অধিদফতরের একজন কর্মকর্তা হিসেবে অবসর গ্রহণ করেন।   লেখক  রোজী ১৯৬০-এর দশকে কবিতা লেখা শুরু করেন। রোজীর উল্লেখযোগ্য গ্রন্থগুলো হলো:   পথঘাট মানুষের নাম (কাব্যগ্রন্থ)  নষ্ট জোয়ার (কাব্যগ্রন্থ)  আমার পিরানের কোনো মাপ নেই (কাব্যগ্রন্থ)  লড়াই (কাব্যগ্রন্থ)  শহীদ কবি মেহেরুন নেসা (জীবনী গ্রন্থ)  রবীন্দ্রনাথ : রসিকতার কবিতা (গবেষণা গ্রন্থ)   রাজনৈতিক জীবন  কাজী রোজী ২০১৪ সালের ৫ জানুয়ারি অনুষ্ঠিত দশম জাতীয় সংসদ নির্বাচনের ধারাবাহিকতায় স্বতন্ত্র প্রার্থী হিসাবে সাতক্ষীরা জেলার জন্য নির্ধারিত সংরক্ষিত নারী আসন (৪৩ নং) থেকে প্রথমবারের মতো সংসদ সদস্য নির্বাচিত হন। জাতীয় সংসদের গ্রন্থাগার সংক্রান্ত স্থায়ী কমিটির সদস্য হিসেবে দায়িত্ব পালন করেন।   মানবতাবিরোধী অপরাধের সাক্ষী  বাংলাদেশের স্বাধীনতা যুদ্ধে মানবতাবিরোধী অপরাধের বিচারের জন্য গঠিত আন্তর্জাতিক অপরাধ ট্রাইব্যুনালে তিনি যুদ্ধাপরাধী ও তৎকালীন জামায়াতে ইসলামীর রাজনীতিবিদ আব্দুল কাদের মোল্লার বিরুদ্ধে রাষ্ট্রপক্ষের চতুর্থ সাক্ষী হিসেবে সাক্ষ্য প্রদান করেন।  রোজী ২০২২ সালের ২০ ফেব্রুয়ারি ঢাকায় মৃত্যুবরণ করেন।   পুরস্কার ও সম্মাননা   বাংলা একাডেমি সাহিত্য পুরস্কার (২০১৮)  অনন্যা সাহিত্য পুরস্কার (২০১৯)  সা’দত আলি আখন্দ সাহিত্য পুরস্কার (২০১৩)  একুশে পদক (২০২১)   তথ্যসূত্র    বহিঃসংযোগ    মাননীয় সংসদ সদস্য কাজী রোজী  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৪৯-এ জন্ম বিষয়শ্রেণী:বাংলাদেশী মুসলিম বিষয়শ্রেণী:সাতক্ষীরা জেলার ব্যক্তি বিষয়শ্রেণী:রাজনীতিতে বাংলাদেশী নারী বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশী কবি বিষয়শ্রেণী:ভাষা ও সাহিত্যে একুশে পদক বিজয়ী বিষয়শ্রেণী:২০২১-এ একুশে পদক বিজয়ী বিষয়শ্রেণী:২০২০-এ মৃত্যু বিষয়শ্রেণী:বাঙালি লেখক বিষয়শ্রেণী:২০২২-এ মৃত্যু বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:বাংলাদেশী নারী কবি বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:একুশে পদক বিজয়ী বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু বিষয়শ্রেণী:জাতীয় সংসদের সংরক্ষিত মহিলা আসনের সদস্য
ডান|থাম্ব|300x300পিক্সেল| বোর্ড অফ গভর্নরস অফ অ্যাসোসিয়েশন অফ প্যাট্রিয়টিক উইমেন [জামেয়ত-ই নেসভান-ই ভাতানখাহ], তেহরান, ১৯২২-১৯৩২। সর্ব বামে বসে আছেন মিস ফখর আফাগ পারসা। ফখর আফাগ পারসা () (১৮৯৮ সালে তেহরানে জন্মগ্রহণ করেন), ইরানের সাংবিধানিক বিপ্লবের সময় একজন সাংবাদিক এবং ইরানের নারী আন্দোলনের সদস্য ছিলেন। তিনি আমির-আব্বাস হোভেইদা মন্ত্রিসভার প্রথম মহিলা মন্ত্রী ফাররোখরু পারসার মা ছিলেন।   জীবনের প্রথমার্ধ  তিনি উইমেনস ওয়ার্ল্ড ম্যাগাজিনের পরিচালক এবং ইরানের ইতিহাসে প্রথম মহিলা সাংবাদিক যিনি নির্বাসিত হন। তিনি দুই বছরের জন্য নির্বাসিত ছিলেন, কিন্তু যখন তিনি ফিরে আসেন, তিনি জামেয়াতে নেসভান-ই ভাতানখাহ-এ যোগ দেন।   জাহান-ই জানান  ১৯২০ সালে বা ১৯২২ সালেউইমেনস ওয়ার্ল্ড ম্যাগাজিন  প্রথম প্রকাশিত হয়, যার উদ্দেশ্য ছিল "নারী শিক্ষার প্রয়োজনীয়তা বোঝা" এবং মাশহাদে ফাররোখদিন পারসা এবং তার স্ত্রী ফখর আফাগ পারসা তাদের "তাদের অধিকারের সাথে পরিচিত করা"।/Women’s World Magazine/مجله جهان زنان  এই ম্যাগাজিনটি, যা প্রতি দুই সপ্তাহে প্রথম প্রকাশিত হয়, ইউরোপীয় শৈলীতে নারীদের স্বাধীনতা এবং অধিকারের সমতা সম্পর্কিত বিষয়গুলিতে মনোনিবেশ করে।   ফখর আফাগ পারসার ব্যবস্থাপনা দ্বারা প্রকাশিত ম্যাগাজিনের প্রথম বিষয়ের মধ্যে নারী শিক্ষা এবং তাদের শিক্ষিত হওয়ার প্রয়োজনীয়তা সম্পর্কে একটি মধ্যপন্থী সুর ছিল। কিন্তু নারী ও পুরুষের সমান অধিকার নিয়ে একটি সম্পাদকীয় প্রকাশের পর বেশ কয়েকজন পুরুষ তার বিরুদ্ধে উঠে আসে। যারা ধর্মের বিরুদ্ধে তার নিন্দা করেছিল তাদের সমর্থনে কিছু সন্ত্রাসী তার বাড়িও লুট করেছিল। The first steps of constitutional women/اولین اقدام‌های زنان مشروطه خواه   ঝামেলাপূর্ণ প্রবন্ধ  ফখর আফাগ পারসাউইমেনস ওয়ার্ল্ড ম্যাগাজিন প্রকাশের চতুর্থ দফায় দুটি নিবন্ধ লিখেছিলেন যা অনেক সমস্যা ও ঝামেলা সৃষ্টি করেছিল। "মেয়েদের শিক্ষার প্রয়োজনীয়তা" এবং "নারী আধ্যাত্মিক সহিষ্ণুতা এবং বিবাহ আইনের সংশোধনের প্রয়োজনীয়তা" শিরোনামের এই দুটি নিবন্ধ যাজকদের ক্ষোভের সৃষ্টি করে, যার ফলে নির্বাসন এবং তার ও তার পরিবারের জন্য অনেক সমস্যা দেখা দেয়। who changed Iran's history / زنانی که تاریخ ایران را تغییر دادند   নির্বাসন  মাশহাদে ঝামেলাপূর্ণ নিবন্ধ প্রকাশের পর তেহরানে "উইমেনস ওয়ার্ল্ড" ম্যাগাজিনের পঞ্চম সংখ্যা প্রকাশিত হয়। "ফ্রম নাও" শিরোনামের একটি নিবন্ধ প্রকাশ করা হয়, যা নারীদের পুরুষদের সাথে সহযোগিতা করার জন্য আমন্ত্রণ জানানোর বিষয়ে ছিল, জনগণের মধ্যে এতটাই উত্তেজনা সৃষ্টি করেছিল যে পত্রিকার সম্পাদক এবং সম্পাদক (ফাররোখদিন এবং ফখর আফাগ পারসা) উভয়কেই ধর্মের বিরোধিতার অভিযোগে আরাকে নির্বাসিত করা হয়েছিল।  নির্বাসনের পর আরাকের আলেমরা তাকে ইসলামের শত্রু হিসেবে পরিচয় দেয়, তাই ফখর আফাগ বেশ কয়েকজনের মৃত্যুদণ্ডের কথা জানতে পেরে আরাকে ধর্মীয় শুদ্ধিকরণের জন্য তার পরিবারের সাথে কোমে পালিয়ে যায় এবং সেখানকার সরকারি কর্মকর্তাদের সমন্বয়ে তিনি কোমে নির্বাসন করতে সক্ষম হন।   আরও দেখুন    ইরানে নারীর অধিকার আন্দোলন  ইরানে নারীর অধিকার  ইরানে নারী  জামিয়াত-ই নেসভান-ই বটানখাহ   তথ্যসূত্র      বহিঃসংযোগ    গর্ব آفاق پارسا ، روزنامه‌نگار زن تبعیدی। روزنامه سرمایه  বিষয়শ্রেণী:মৃত্যুর সাল অনুপস্থিত বিষয়শ্রেণী:ইরানি নারী অধিকার কর্মী বিষয়শ্রেণী:তেহরানের ব্যক্তি বিষয়শ্রেণী:১৮৯৮-এ জন্ম বিষয়শ্রেণী:ইরানি নারী সাংবাদিক